BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON

MINISTARSTVO ZA PRIVREDU

KANTONALNA UPRAVA ZA ŠUMARSTVO

PROGRAM PODSTICAJA ZA ŠUMARSTVO

(PROGRAM UTROŠKA SREDSTAVA)

Ekonomski kod: 614 100– Tekući transferi drugim nivoima vlasti (šumarstvo)

za 2024. godinu

Goražde, april 2024.godine.

Na osnovu člana 46. a u vezi sa članom 51. Zakona o izvršenju budžeta Bosansko-podrinjskog kantona Goražde za 2024.godinu („Službene novine Bosansko-podrinjskog kantona Goražde“, broj: 01/24), a u skladu sa odredbama člana 69. Zakona o šumama („Službene novine Bosansko- podrinjskog kantona Goražde“ broj; 04/13, 05/13,13/19,14/19,15/19, 9/21 i 8/22) Ministarstvo za privredu **donosi:**

P R O G R A M

Podsticaj za šumarstvo - Ministarstva za privredu – Kantonalna uprava za šumarstvo,

sa ekonomskog koda 614 100 – Tekući transferi drugim nivoima vlasti (šumarstvo)

za 2024. godinu

1. NAZIV PROGRAMA

 ''PROGRAM PODSTICAJA ZA ŠUMARSTVO'' je naziv Programa utroška sredstava Ministarstva za privredu - Kantonalne uprave za šumarstvo sa ekonomskog koda 614 100 – Tekući transferi drugim nivoima vlasti (šumarstvo).

**PODACI O PROGRAMU**

**Period realizacije Programa: 01.01.2024 - 31.12.2024. godine**

**Budžetska pozicija: Tekući transferi drugim nivoima vlasti - za šumarstvo**

**Ekonomski kod: 614 100**

**Ukupna vrijednost Programa: 180.734,00 KM**

**Odgovorna osoba: Zijad Briga**

**Pozicija odgovorne osobe: Ministar**

**Kontakt osoba za Program: Mahir Imamović**

**Kontakt telefon: 038 221 690**

**Kontakt e-mail: privreda****@****bpkgo.ba**

**Internet:** [**www.bpkgo.b**](http://www.bpkgo.b/)**a**

SAGLASNOST NA PROGRAM

Saglasnost na ovaj Program, u skladu sa članom 46. Zakona o izvršenju budžeta Bosansko-podrinjskog kantona Goražde za 2024. godinu (Službene novine Bosansko-podrinjskog kantona Goražde“, broj: 01/24), dala je Vlada Bosansko - podrinjskog kantona Goražde, Odlukom broj: 03-11-718 /24 od 04.04.2024. godine.

1. SVRHA I OPIS PROGRAMA
	1. Svrha Programa

*(1)*

Namjera Programa utroška sredstava Ministarstva za privredu – Kantonalne uprave za šumarstvo sa budžetskog koda 614 100 – Tekući transferi drugim nivoima vlasti (šumarstvo) jeste izgradnja, održavanje i unaprjeđenje šumske putne infrastrukture (radovi u okviru ovih projekata moraju biti u funkciji protiv-požarne zaštite i optimalnog gospodarenja šumama), na ŠGP “Bosansko-podrinjsko“ u cilju unaprijeđenja šumske putne infrastrukture i zaštite šuma od šumskih požara te održivog gospodarenja šumama na području Bosansko-podrinjskog kantona Goražde.

*(2)*

 Svrha podrške podsticaja šumarstvu jeste izgradnja, održavanje i unaprjeđenje šumske putne infrastrukture, kao i stvaranje uslova za protiv-požarnu zaštitu i optimalno gospodarenje šumama.

Pružanje podrške obezbjedit će se kroz sufinansiranje i finansiranje projekata privrednih subjekata registrovanih za obavljanje poslova u šumarstvu, sa područja Bosansko-podrinjskog kantona Goražde.

*(3)*

Svrha Programa je takođe, da u skladu sa članom 46. Zakona o izvršenju budžeta, osigura planski i transparentan utrošak sredstava, odobren na ekonomskom kodu 614 100 – Tekući transferi drugim nivoima vlasti (šumarstvo) u skladu sa važećim zakonskim propisima.

* 1. Opis Programa

Program utroška sredstava sa ekonomskog koda 614 100 – Tekući transferi drugim nivoima vlasti (šumarstvo) iz Budžeta Kantonalne uprave za šumarstvo - Ministarstva za privredu Bosansko – podrinjskog kantona Goražde za 2024. godinu (u daljem tekstu Program), definiše bitne elemente za dobijanje saglasnosti za Program od strane Vlade Bosansko-podrinjskog kantona, kao što su opšti i posebni ciljevi, kriteriji za raspodjelu sredstava, potrebna sredstva, korisnici sredstava, procjena rezultata te procjenu ne predviđenih rashoda i izdataka.

1. OPĆI I POSEBNI CILJEVI PROGRAMA
	1. Opći/osnovni cilj Programa

*(1)*

Osnovni cilj programa jeste pružanje podrške poslovnim subjektima registrovanim za obavljanje poslova u šumarstvu u aktivnostima koje doprinose stvaranju uslova za održivo gospodarenje šumama kroz izgradnju, održavanje i unaprjeđenje već postojeće šumske putne infrastrukture , a sve radi općeg interesa koji proističe iz općekorisnih funkcija šuma i dugoročnih ciljeva zasnovanih na principima održivog gospodarenja šumama na području Bosansko-podrinjskog kantona Goražde, te u skladu sa strateškim ciljevima utvrđenim u Strategiji razvoja BPK-a Goražde za period 2021-2027. godina.

*(2)*

Program sadrži poseban (specifičan) cilj Programa u okviru kojeg će se pružati podrška korisnicima Programa.

* 1. Posebni/specifični ciljevi Programa

Posebni / specifični ciljevi Programa su u skladu sa osnovnim ciljem kao i sa strateškim i prioritetnim ciljevima utvrđenimu Strategiji razvoja BPK-a Goražde za period 2021-2027. godina.

Strateški cilj 1. ( prioritetni cilj 1. – Uspostaviti održiv ekonomski rast, prioritetno razviti ruralne sredine koristeći poljoprivredne i šumske resurse.

Strateški cilj 2. ( prioritetni cilj 2. – Osigurati efikasnu uspostavu i instrumente implementacije mjera zaštite okoliša i očuvanja prirode).

*(1)*

Poseban/specifični cilj Programa je:

**1.** izgradnja, održavanje i unaprjeđenje šumske putne infrastrukture.

*(2)*

U okviru specifičnog cilja obezbjedit će se podrška privrednim subjektima u sufinansiranju projekata koji omogućavaju očuvanje prirode, zaštitu okoliša, poboljšanje uslova za eksplataciju šuma, razvoj ruralnih sredina, izgradnju održavanje i unaprjeđenje šumske putne infrastrukture a sve u vezi, očuvanja i zaštite općekorisnih funkcija šuma i dugoročnih ciljeva zasnovanih na principima održivog gospodarenja šumama na području Bosansko-podrinjskog kantona Goražde.

1. POTREBNA SREDSTVA ZA PROVOĐENJE PROGRAMA

*(1)*

Ukupna planirana sredstva za realizaciju Programa definisana su budžetom Kantonalne uprave za šumarstvo – Ministarstva za privredu Bosansko-podrinjskog kantona Goražde u ukupnom iznosu od 180.734,00 KM. Sredstva za ove namjene nalaze se na ekonomskom kodu 614 100 – Tekući transferi drugim nivoima vlasti (šumarstvo).

*(2)*

Za poseban/specifičan cilj definisan je slijedeći maksimalni budžet:

1. **Izgradnja održavanje i unaprjeđenje šumske putne infrastrukture**

**(radovi u okviru ovih projekata moraju biti u funkciji protiv-požarne zaštite i optimalnog gospodarenja šumama).**

 *(3)*

Ukupan iznos sredstava koji će biti raspoloživ za projekte iznosi 180.734,00 KM.

 *(4)*

1. KRITERIJI ZA RASPODJELU SREDSTAVA

**5.1.** Opšti i posebni uslovi

 *(1)*

Sredstva odobrena Budžetom Bosansko-podrinjskog kantona Goražde za 2024. godinu („Službene novine Bosansko-podrinjskog kantona Goražde“, broj: 01/24), na ekonomskom kodu 614 100 – Tekući transferi drugim nivoima vlasti (šumarstvo), u ukupnom iznosu 180.734,00 KM, raspoređivat će se na osnovu projekata, u skladu sa ciljem Programa.

 *(2)*

*(Kriteriji za raspodjelu)*

Za raspodjelu sredstava, u skladu sa osnovnim i posebnim/specifičnim ciljevima Programa koristiće se više kriterija za raspodjelu sredstava korisniku .

Kriteriji za raspodjelu sredstava su:

* Ispunjavanje opštih uslova za učestvovanje u Programu,
* Ispunjavanje posebnih uslova definisanih u Programu,
* Povezanost sa opštim i posebnim ciljevima Programa,
* Rezultat procesa selekcije aplikacija.

*(3)*

*(Opšti uslovi za učestvovanje u programu)*

 Opšti uslovi omogućavaju učešće pravnih lica kao korisnika sredstava. Opšti uslovi za učešće aplikanata u Programu su:

* Da imaju registraciju na prostoru Bosansko-podrinjskog kantona,
* Da su registrovana kao privredna društva koja obavljaju poslove u šumarstvu,
* Da se ne nalaze u procesu stečaja ili likvidacije ili blokade računa,
* Da se prijedlog projekta kandiduje u skladu sa odredbama ovog Programa.

*(4)*

(Kandidovanje prijedloga projekta za sredstvima)

Prijedlozi projekata za sredstvima dostavljaju se u formi koja je propisana od strane Ministarstva za privredu Bosansko-podrinjskog kantona Goražde.

Aplikant može dostaviti prijedlog Projekta u kojem je planirano korištenje sredstava iz ovog Programa na osnovu Javnog poziva koje objavljuje Kantonalna uprava za šumarstvo-Ministarstva za privredu BPK-a Goražde.

Aplikant može dostaviti više prijedloga Projekta, ali maksimalno jedan prijedlog projekta za finansiranje aktivnosti u okviru specifičnog cilja.

 Ukoliko se u prvom Javnom pozivu ne utroše sva planirana sredstava Programa u vremenskom planu koji je određen Programom, Kantonalna uprava za šumarstvo -Ministarstva za privredu BPK-a Goražde, će raspisati drugi Javni poziv za dostavljanje prijedloga projekata.

 Krajnji rok za objavljivanje Javnih poziva je \_\_\_\_\_\_\_\_\_ 2024. godine.

 Javni poziv će trajati 30 (trideset) dana od dana objavljivanja.

 *(5)*

*(*Odobravanje prijedloga projekta)

 Pravilno popunjavanje propisane forme omogućava da se svi aspekti prijedloga projekata selektiraju i procjene.

Svi prijedlozi projekata se odobravaju u skladu sa procedurama apliciranja, selekcije, evaluacije i rangiranja.

*(6)*

(Aplikanti)

Pravna lica koja ispunjavaju opšte uslove za učestvovanje u Programu imaju status aplikanta.

Aplikant aplicira na sredstva iz Programa u vidu prijedloga projekta

 Javni poziv će trajati 30 (trideset) dana od dana objavljivanja.

*(7)*

(Finansiranje prijedloga Projekata)

 Ukupan budžet predloženih projekata koje aplikanti dostavljaju za finansiranje, ne može biti manji od 18.000 KM, dok maksimalni iznos budžeta projekta nije ograničen.

Minimalni i maksimalni iznos granta je u rasponu od 18.000 KM do 180.734,00 KM**,** zavisno od cilja.

Aplikanti su obavezni da osiguraju vlastito učešće u finansiranju projekata u iznosu minimalno 10 %.

Prijedlozi projekata čiji ukupni iznos je ispod minimalnog iznosa projekta će biti automatski odbijeni kao neprihvatljivi za finansiranje.

Minimalni i maksimalni iznos granta za finansiranje i sufinansiranje projekata iz sredstava ovog programa su definisani u rasponu kako slijedi:

|  |  |  |
| --- | --- | --- |
| CILJ | Minimalni iznos granta | Maksimalni iznos granta |
| 1. **Izgradnja, održavanje i unaprjeđenje šumske putne infrastrukture**
 |  **18.000KM** |  **180.734 KM** |

(8)

(Otvaranje aplikacija i administrativna provjera)

 Otvaranje aplikacija i administrativna provjera za prijedloge projekata se provodi najkasnije 30 dana od dana zatvaranja javnog poziva.

 Administrativna provjera se provodi u cilju utvrđivanja da li aplikant ispunjava uslove za učestvovanje u korištenju sredstava Kantonalne uprave za šumarstvo - Ministarstva za privredu BPK-a Goražde u okviru ovog Programa.

 Administrativnom provjerom Komisija će provjeravati da li je svaka aplikacija zadovoljila slijedeće uslove:

* da aplikant ispunjava opšte uslove za učestvovanje u Programu,
* da je aplikacija u skladu sa opštim i specifičnim ciljem Programa,
* da je dokumentacija potpuna i ispravno popunjena u skladu sa propisanom formom.

Ukoliko su ovi uslovi ispunjenji, komisija će aplikaciju evaluirati u skladu sa odredbama Programa. U suprotnom aplikacija će i bez evaluacije biti odbijena iz administrativnih razloga.

Aplikacije pisane rukom će biti automatski odbijene.

Nakon provedene administrativne procedure, Kantonalna uprava za šumarstvo-Ministarstva za privredu će obavjestiti sve aplikante o rezultatima administrativne provjere.

 *(9)*

(Evaluacija dostavljenih prijedloga projekata)

Za provođenje procesa selekcije, evaluacije i ocjenjivanja projekata Kantonalna uprava formira komisiju.

Komisija sve dostavljene aplikacije razmatra i evaluira u periodu od maksimalno 30 dana od završetka administrativne provjere.

U evaluaciju projekata komisija primjenjuje pet grupa indikatora i to:

* Finansijski i operativni kapaciteti aplikanta
* Relevantnost
* Metodologija
* Održivost
* Budžet i troškovna efikasnosti

(10)

(Ocjenjivanje aplikacija)

Evaluacija aplikacija se provodi na osnovu skale za evaluaciju.Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim kategorijama procjena:

1 - veoma slabo;

2 - slabo;

3 - adekvatno;

4 - dobro;

5 - veoma dobro.

Svaka ocjena se množi sa koeficijentom koji je za svaki indikator predviđen u evaluacijskoj skali. Maksimalan broj bodova za projekat iznosi 100.

Projekti koji imaju manje od 70 bodova, se odbacuju u prvom krugu selekcije. Ukoliko je ukupan rezultat u poglavlju relevantnost manji od 15 aplikacija se odbija, bez obzira na dobiven ukupan maksimalan broj bodova. Ukoliko je ukupan rezultat u poglavlju budžet i troškovnaefikasnost manji od 15 aplikacija se odbija, bez obzira na dobiven ukupan maksimalan broj bodova.

Komisija će procjenjivati vrijednost indikatora. Svi članovi komisije dodjeluju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

(11)

(Skala za evaluaciju)

|  |  |
| --- | --- |
| OPIS INDIKATORA | OCJENAPROJEKTI |
| **1. Finansijski i operativni kapaciteti aplikanta** | **10** |
| 1.1. Procjenjeni nivo iskustva aplikanta u upravljanju projektom? | 5 |
| * 1. Procjenjeni nivo tehničkog znanje neophodnog za implementaciju projekata?
 | 5 |
| **2. Relevantnost** | **30** |
| * 1. Koliko je aplikacija relevantna za svrhu,opšti i posebne ciljeve Programa?
 | 5x2 |
| * 1. Koliko je aplikacija relevantna za posebne uslove Programa?
 | 5x2 |
| 2.3. Koliko je aplikacija relevantna za očekivane rezulate Programa? | 5x2 |
| **3. Metodologija** | **10** |
| * 1. Da li su aktivnosti u prijedlogu projekta odgovarajuće i konzistentne sa ciljevima i očekivanim rezultatima projekta?
 | 5 |
| * 1. Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način uključeni svi koji mogu doprinijeti rješavanju problema?
 | 5 |
| **4. Održivost** | **20** |
| * 1. Da li će predložene aktivnosti značajnije doprinijeti rješavanju problema koji je naveden u prijedlogu projekta ili zahtjevu?
 | 5 |
| * 1. Da li predložene aktivnosti mogu imati pozitivne multiplikativne efekte na privredu Bosansko-podrinjskog kantona?
 | 5x2 |
| * 1. Da li su očekivani rezultati aktivnosti za koje se traži finansiranje održivi u finansijskom smislu i da li će se ostvarivati i nakon prestanka finansiranja iz sredstava Ministarstva privrede?
 | 5 |
| **5. Budžet i troškovna efikasnost** | **30** |
| * 1. Da li je odnos između planiranih troškova i očekivanih rezultata zadovoljavajući?
 | 5x2 |
| * 1. Da li je visina predloženih troškova adekvatna za implementaciju planiranih aktivnosti?
 | 5x2 |
| * 1. Da li su predloženi troškovi aktivnosti obrazloženi na način da dokazuju da će sredstva Programa biti iskorištena na efikasan i ekonomičan način?
 | 5x2 |
| **MAKSIMALNI BROJ BODOVA** | **100** |

(12)

(Procedure odobravanja prijedloga projekata)

Za projekte koji su u procesu evaluacije dobili više od 70 bodova, komisija rangira po broju osvojenih bodova.

Nakon provedenog rangiranja odobravaju se svi najbolje rangirani projekti do visine raspoloživih sredstava koja su programom definisana za pomenuti cilj. Svi najbolje rangirani projekti za koje postoje rasploživa sredstva imaju status odobrenih projekata.

Prijedlozi projekata koji imaju više od 70 bodova ali za čije finansiranje nema raspoloživih sredstava stavljaju se na listu čekanja u slučaju obezbjeđenja dodatnih sredstava za Program ili donošenja odluke o preraspodjeli sredstava u skladu sa odredbama Programa.

Sve odobrene projekte Ministarstvo predlaže Vladi da u skladu sa Zakonom o izvršenju Budžeta, donese odluku o odobravanju sredstava iz budžeta Bosansko-podrinjskog kantona – ekonomski kod 614 100 – Tekući transferi drugim nivoima vlasti (šumarstvo)

Istovremeno sa prijedlogom Odluke o odobravanju sredstava iz budžeta, Vladi se dostavlja odobreni prijedlog projekta i Nacrt ugovora o finansiranju ili sufinansiranju odobrenog projekta.

**5.2.**  Prioriteti i posebni uslovi

(1)

Prilikom procesa selekcije i evaluacije prednost će se davati projektima čija implementacija uključuje realizaciju prioriteta definisanih Programom.

*(*2)

Osnovni prioritet ovog Programa je izgradnja održavanje i unaprjeđenje šumske putne infrastrukture, (radovi u okviru ovih projekata moraju biti i u funkciji protiv požarne zaštite i optimalnog gospodarenja šumama na području Bosansko-podrinjskog kantona Goražde.

 Aktivnosti koje doprinose njegovom ostvarivanju imaju prednost za učestvovanje u Programu.

(3)

Prednost pri dodjeljivanju projekata u okviru specifičnih ciljeva, će imati poslovni subjekti, koji:

* su poslovali sa dobitkom u posljednje dvije godine,

 - u protekle dvije godine nisu otpuštali radnike,

* su u protekle dvije godine obezbjedili rast ukupnog poslovanja.

6. KORISNICI SREDSTAVA

Korisnici sredstava su aplikanti koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog Programa.

(1)

Korisnici sredstava po ovom Programu su privredni subjekti registrovani za obavljanje poslova u šumarstvu.

Privredni subjekti su pored opštih uslova obavezni ispunjavati i slijedeće uslove:

* Da su registrirana minimalno dvije godine od dana dostavljanja aplikacije,
* Da su registrovana kao društva ograničene odgovornosti ili dioničarska društva koja ispunjavaju uslove za obavljanje poslova iz oblasti šumarstva
* Da imaju minimalno 20 stalno zaposlenih radnika,
* Da djelatnost obavljaju na prostoru Bosansko-podrinjskog kantona Goražde,
* Da nemaju neizmirenih obaveza za poreze i doprinose, osim obaveza za koje su obuhvaćene ugovorom o reprogramiranju obaveza,
* Da su dostavili izvještaj o namjenskom utrošku sredstava za odobrena sredstva od strane Vlade Bosansko-podrinjskog kantona za proteklu godinu,
* Da su ispunili ugovorene obaveze po odobrenim grantovima Vlade Bosansko-podrinjskog kantona u zadnjoj godini.

7. POTREBAN BROJ RADNIKA ZA PROVOĐENJE PROGRAMA I MONITORING

Za provođenje Programa su nadležni zaposleni u Ministarstvu za privredu i Kantonalnoj upravi za šumarstvo BPK Goražde. Program ne zahtjeva angažovanje dodatnih radnika na provođenju Programa.

1. PROCJENA REZULTATA

(1)

Realizacijom Programa očekuje se ostvarivanje konkretnih rezultata od strane aplikanata kojima su odobrena sredstva.

Očekivani rezultati Programa se odnose na:

* **Izgradnja, održavanje i unaprjeđenje šumske putne infrastrukture (radovi u okviru ovih projekata moraju biti u funkciji protiv-požarne zaštite i optimalnog gospodarenja šumama).**

 Aplikanti su duzni u prijedlogu projekta navesti specifične rezultate koji su direktno povezani sa djelatnošću privrednih društava i moraju biti mjerljivi i jasno vremenski određeni.

(2)

Mjerenje rezultata aktivnosti će se vršiti na osnovu rezultata monitoringa implementacije i rezultata obilaska korisnika na terenu i na osnovu pismenih izvještaja korisnika sredstava.

U cilju osguranja procjene rezultata Programa odabrani korisnici Programa su dužni nakon utroška odobrenih sredstava dostaviti Kantonalnoj upravi za šumarstvo - Ministarstva za privredu izvještaj o provedenim aktivnostima koja su odobrena za finansiranje iz Programa. Forma i sadržaj Izvještaja o utrošku sredstava će biti dostavljena svim korisnicima sredstava.

(3)

Nadzor realizacije Programa utroška sredstava sa ekonomskog koda 614 100 – Tekući transferi drugim nivoima vlasti (šumarstvo) vršiće Kantonalna uprava za šumarstvo Bosansko-podrinjskog kantona Goražde i službenici ministarstva koji su definisani Programom.

